Svetlička

Svetlička je potok na severovýchodnom Slovensku, na území okresu Medzilaborce. Je to ľavostranný prítok Výravy, meria 8,1 km a je tokom VII. rádu.

Prameň: v Laboreckej vrchovine na juhovýchodnom svahu Hlbokého vrchu (893,4 m n. m.) v nadmorskej výške približne 730 m n. m.

Smer toku: najprv na juhozápad, po sútoku so Ščobským potokom sa stáča na severozápad a následne k ústiu na západ

Geomorfologické celky: Laborecká vrchovina, podcelok Medzilaborecká brázda

Prítoky: sprava niekoľko prítokov z východných svahov Ostrého grúňa (611,7 m n. m.), Svetlica; zľava prítok zo severného svahu Parilova (716,6 m n. m.), zo západného svahu Parilova, spod masívu Čierťaže, Ščobský potok, tri prítoky zo severných svahov vrchu Nad Hlbokým (582,3 m n. m.)

Ústie: do Výravy západne od obce Svetlice v nadmorskej výške cca 303 m n. m.

Obce: iba Svetlice

Potoky na Slovensku
Povodie Laborca
Vodné toky v okrese Medzilaborce